സര്ക്കാര് ആശുപത്രിയില് സൗജന്യചികിത്സയില്ല വെന്റിലേറ്ററിന് 2,000 രൂപ പത്തനംതിട്ട: സര്ക്കാര് ആശുപത്രിയില് കോവിഡാനന്തര ചികിത്സ തേടുന്ന എപിഎല് വിഭാഗക്കാര്ക്ക് സൗജന്യചികിത്സയില്ല.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എപിഎല് വിഭാഗത്തില് വരുന്ന ഭൂരിഭാഗം പേരും കോവിഡാനന്തര രോഗങ്ങള്ക്കു ചികിത്സ തേടാന് സര്ക്കാര് ആശുപത്രികളെയാണ് ആശ്രയിക്കുന്നത്. സ്വകാര്യ ആശുപത്രികളിലെ ചികിത്സാച്ചെലവ് സാധാരണക്കാര്ക്ക് താങ്ങാവുന്നതിനും അപ്പുറത്താണ്. സര്ക്കാര് തീരുമാനപ്രകാരം ബിപിഎല് കാര്ഡ് ഉടമകള്ക്കും കാരുണ്യ ബെനവലന്റ് പദ്ധതിയില് ഉള്പ്പെട്ടവര്ക്കും മാത്രമാണ് കോവിഡാനന്തര ചികിത്സ സൗജന്യമായി നല്കുക. അതിനാല് ഭൂരിഭാഗം ആളുകള്ക്കും ചികിത്സയ്ക്കു പണം നല്കേണ്ടിവരും. ജനറല് വാര്ഡില് ദിവസം 750 രൂപയും ഐസിയുവില് 1500 രൂപയും വെന്റിലേറ്ററില് 2000 രൂപയുമാണ് സര്ക്കാര് ആശുപത്രിയിലെ ചികിത്സാ നിരക്ക്. കോവിഡ് ചികിത്സകളെക്കാള് ചെലവേറിയതാണു കോവിഡ് അനന്തര ചികിത്സകള്. കോവിഡിനു ശേഷമുള്ള ന്യുമോണിയ ഗുരുതരമാകാറുണ്ട്. പ്രമേഹം അടക്കമുള്ള ജീവിതശൈലീ രോഗങ്ങളുള്ളവര്ക്കും കോവിഡിനു ശേഷം ഗുരുതര ആരോഗ്യ പ്രശ്നങ്ങളുണ്ടാകാറുണ്ട്. സര്ക്കാര് ആശുപത്രിയില് കോവിഡനന്തര ചികിത്സ തേടുന്ന എപിഎല് വിഭാഗക്കാരില് നിന്നു പണമീടാക്കാനുള്ള തീരുമാനത്തിനെതിരെ പ്രതിഷേധം ശക്തമാകുകയാണ്.The post സര്ക്കാര് ആശുപത്രിയില് സൗജന്യചികിത്സയില്ല വെന്റിലേറ്ററിന് 2,000 രൂപ first appeared on MalayalamExpressOnline.